《丞相委入姑苏索各官俸米，留别幕府诸公》
元代·张昱

不比常年载酒游，杏花时节出杭州。粉闱未觉为郎贵，萱草难杭此日忧。

沙漠帛书空见雁，江湖春水莫容鸥。何时折尽垂杨柳，留取他年系别愁。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。